
Hvala Allahu, dž.š., Gospodaru svih svjetova i salavat na 
Njegovog miljenika i odabranika Muhammeda, s.a.v.s., njegovu časnu 
porodicu, ashabe i sve koji slijede Uputu do dana Sudnjeg. 

U našoj uzvišenoj vjeri često se susrećemo sa izrazom evlija, 
velija, velijullah ili Allahov, dž.š., prijatelj. To su ljudi koji su 
Allahovom dž.š., odredbom dobili posebnu počast i stepen kod 
Gospodara i kao takvi ostavili trag u vremenu u kojem su živjeli. O 
etimološkom tumačenju i definiciji evlija i kerameta (nadnaravnih 
sposobnosti) koje oni imaju, poštovani čitalac može naći informacije u 
drugim izvorima, a tema ovog rada je prikaz poznatih imena i mjesta u 
Sarajevu gdje su ukopani oni za koje se pouzdano znalo da su evlije, 
ili su zaslužni da se pomenu i da ih se sjećamo. 

U našem narodu postoji lijep običaj da se zijarete takva mjesta 
i da se takvim zatovima prouči makar El-Fatiha i da se na tom mjestu 
Uzvišeni Allah zamoli za berićet, zdravlje, nafaku itd., što je u našoj 
vjeri poznato kao tevesul ili posredna dova. Nekima od njih su 
podignuta turbeta, a većina ima samo nišane. Nažalost izvjestan broj 
turbeta i mezara je uništen. Više informacija o većini ovdje nabrojanih 
turbeta i mezara se (koga zanima) može lahko naći na intemetu. 

Većinu popisa imena i mjesta gdje se nalaze ovi mubarek 
zatovi (a koji još postoje, tj. nisu uništeni), uzeo sam iz diplomskog 
rada našeg brata Velida Hatića (Sarajevo, FIN ,februar 2005. god). 

Ovaj rad bi trebao pomoći i olakšati ašicima kako da najlakše 
dođu do određenog ili svih pobrojanih dobrih ljudi pa je u tu svrhu i 
dato kratko uputstvo o mjestima zijareta,a uz ime svakog je dodato par 
riječi o njima. Nadam se da će se poštovani čitalac okoristiti ovim 
skromnim radom a nagrada je od Allaha, dž.š. 


autor 

TURBETA 

Turbe Jedileri ili Sedam braće 


Sigurno najpoznatije i najposjećenije turbe u Sarajevu je turbe 
Jedileri (turski sedmerica), u narodu poznato kao Turbe sedam braće. 
Nalazi se odmah do komande Armije na početku ul. Za beglukom, a 
do polazne stanice trolejbusa na Bistriku. 

Turbe Gazi Husrev-bega i Murad-bega Tardića u dvorištu 
Begove džamije. 


U otvorenom turbetu u haremu na desnoj stran Careve-Atik 
džamije ukopan je glasoviti muftija, muderris, vođa učenjaka, 
dobrotvor i kutb, šejh Ibrahim-ef. Bistrigija. 

Turbe Jusuf-paše na mezarju Ali Ufak (Alifakovac) blizu 
gradske Vijećnice. U ovom mezarju je ukopana i glasovita Đulbadža 
kaduna, ali se za njen mezar tačno ne zna. Ako se nakon ovog zijareta 
krene ulicom Maguda, na kraj ulice naiđete na džamiju Jahja-paše, a 
iza nje su mezari sa mevlevijskim nišanima, šejh Ismail-Celebi-dede, 
znanog kao Celjo i njegove braće, a tu je i mujezin derviš Abdija. 

Turbe kadirijskog šejha hadži Muhameda-efendije se nalazi u 
mezarju ispred Hadži Sinanove tekije. Tekija se nalazi u ul. Sagrdžije, 
desetak minuta pješice od polazne stanice tramvaja na Baščaršiji. U 
produžetku ulice, uzbrdo stotinjak metara, nalazi se džamija Sarač 
Alije poznatija kao Vrbanjuša, u kojoj je njegov mezar, a također i 
mezar šejh Abdulkerima sina Sejda i Faiki šejh Ibrahim-ef. na čijim 
oblim nišananima je iskopano koliki je fildžan. 

Turbe Rogo Zade također je na ovoj (baščaršijskoj) strani u 
dnu istoimene ulice u sklopu najmanje sarajevske džamije Rogo Zade 
ili džamija Vinograd. U turbetu su tri kabura i zijarete ga najviše žene 
koje imaju problem da zatrudne. Pored džamije se nalaze i kaburi 
poznatog sarajevskog historičara Sidki Hadžihusejnovića Muvekita i 
reisa Hadžiomerovića. Do turbeta i džamije se dolazi minibusom sa 
Baščaršije (jednu stanicu) i onda lijevo Hadžijamakovom ulicom ili sa 
Baščaršije pješice petnaestak minuta. 

Turbe Urjan-dede je odmah do starog jevrejskog groblja u 
Gomjim Kovačićima. Do turbeta se najlakše dođe minibusom za 
Sirokaču sa Latinske ćuprije ili Skenderije, a na cesti iznad turbeta je i 
minibus stanica. 



Kad nastavimo put istom ulicom ( Porodice Foht) nastavimo 
ulicom Cicin Flan nakon nekih hilljadu i petsto metara počinje 
mezarje Sirokača. Na samom početku nekih pedesetak metara sa 
desne strane nalaze se mezari dva sarajevska velikana, i to Fladži 
Mujage Merhemića poznatog dobrotvora i mesnevi hana uz kojeg je 
ukopana i njegova hanuma i babo, a tridesetak metara iznad njega je 
mezar Mehmed ef. Flandžića i njegovog oca i brata. 

Strelica pokazuje kaburove Merhemića 

Turbe Džebbar-dede u ul. Soukbunar preko puta Hadži 
Turhan džamije, a najlakše je doći rečenom ulicom iz pravca Cobanije 
džamije, pješice desetak minuta. 



Kosino ili Koštrino turbe na Bistriku odmah iznad nekadašnje 
bistričke stanice. Može se doći minibusom za Mahmutovac (dvije 
stanice) sa Latinske ćuprije ili pješice za desetak minuta. Za još toliko 
vremena ili još dvije stanice dalje istim minibusom stigne se do 
džamije Hitri Sulejman, a njen dobrotvor je ukopan u mezarju pored 
džamije. Na oblim nišanima je iskopano na vrhu koliko za fildžan, pa 
ljudi kišnicom iz tih posuda liječe oči. 

Turbe Šejhove Korije. Jedan kilometar sa Bistričke stanice u 
pravcu Pala, a neposredno prije tunela Korija odvaja se pješačka staza 
kojom se za par minuta stiže do ovog turbeta gdje su mezari derviša 
Sultan Ahmeta i Abdul Mahmuta. U dolasku na zijaret dvadesetak 
metara od asfaltne ceste, sa desne strane nalazi se vrelo u narodu 
poznato kao Abu Hajat. Ta voda se smatrala ljekovitom i ljudi su 
dolazili i točili. Jedno vrijeme je nažalost bilo prilično zapušteno, ali 
zalaganjem načelnika opštine Stari Grad Ibrahima Hadžibajrića, 
obnovljeno je i označeno, a napravljen je i popločan prilazni pješački 
put od strane Kozije ćuprije sa putokazom. 

Turbe Divan-katib Hajdara, pisara Gazi Husrev-bega, u 
dvorištu istoimene džamije na Vratniku poznatije kao Bijela džamija. 
Za ovog zata se kazuje da je tokom života sakupljao strugotinu kad bi 
šiljio pera kojima je pisao i da se nakon njegove smrti na toj strugotini 
ugrijala voda za njegovo gasulenje. Do džamije se stiže kombibusom 
za Vratnik ili pješice za desetak minuta pored šehidskog mezarja 
Kovači gdje je i kabur prvog predsjednika Bih Alije Izetbegovića r.a. 

Na kraju, treba spomenuti da je 2014. godine opština Centar 
u Sarajevu obnovila turbe Zindžirli Ibrahim dede na Gorici, koje je 
srušila austrijska okupacijska vojska 1878. godine.Do turbeta se lahko 
dolazi preko Koševskog brda, pored Koševske džamije uz Odobašinu 
ulicu prema Crnom vrhu. 

Ovo su do sada očuvana turbeta u Sarajevu, a bilo ih je još 
desetak, ali su srušena, a nekima se ni trag ne zna jer su u prošlom 
vremenu na tim mjestima napravljene zgrade ili drugi objekti. Isto je i 
sa nekim mezaristanima koji su samo preorani i zatrpani (Mezarje 
ispred doma Armije, mezarje i turbe Cekrekči Muslihudina u parku 
ispred BBI centra,Kalin Ali Džamija kod pozorišta ,Kemal-begova, 
Bakr Babina nedavno iskopano itd.). Turbe Ajni-dede i Semsi-dede je 
bilo prekoputa Ali-pašine džamije ali nažalost i ono je srušeno zbog 
izgradnje Higijenskog zavoda. Nisam siguran da li su kaburovi 
ekshumirani, ali dva para nišana iz turbeta su prenešena na desnu 

stranu ( do ulice tj. Koševskog potoka ) mezarja Ali-pašine džamije, a 
prepoznatljivi su po mevlevijskim turbanima. 

Zanimljivost vezanu za ovo turbe prenosi hafiz Mahmud 
Traljić rahmetli. Kada je Mustajbeg Halilbašić,tadašnji komesar 
Vakufske direkcije dao odobrenje da se pomakne turbe radi proširenja 
Aleksandrove ulice, isti dan za ručkom je umro. Isto se desilo 
Mustajbegu Fadilpašiću tj. umo je isti dan kad je kao gradonačelnik 
predao mezarje Čekrekčinica da se napravi Veliki park. Isti dan nakon 
što je, kao vd. direktor Vakufske direkcije, Hidajetbeg Kulenović 
potpisao ekshumaciju mezarja na Vratniku za potrebe izgradnje 
škole,na akšamu je pao i umro...( I Riđanović, tonski zapis, GHB ) 

Mezarovi “dobrih“ koji su sačuvani 


Na prvom mjestu ovog spiska svakako treba da bude džamija 
dobrotvora Buzadži hadži Hasana. Zanimljiva je iz razloga što ju je 
njen dobrotvor napravio po mjerama časne Kabe, i što pored nje 
počiva čak deset znanih dobrina. Prvi je svakako Buzadži hadži 
Hasan, zatim šejh Abdulvehab-efendija na čijem nišanu ima jamica 
veličine fildžana, a potom vrlo učeni književnik i alim Husein-ef. 
Muzaferija i brat mu Muhamed, te hadži Muzafer. Tu su također 
ukopani: šejh Osman-ef. Logavija, šejh Ramadan-ef., šejh hanikaha 
Muhamed (Mehmed?)-ef., hadži Hasan-ef., muid i mualim, i na kraju 
šejh Abdusamed-ef. Logavija. Džamija je u centru grada iznad 
policijske stanice Stari Grad na početku Logavijine ulice, a stotinjak 
metara od Gazi Husrev-begove biblioteke. 

U samom centru grada u ul. Ferhadija u haremu istoimene 
džamije pokopan šejh Husein-ef., obilježen nišanima tipa mudževeze. 

Kad krenemo u zijaret šehidskom mezarju Kovači sa lijeve 
strane se vidi staro mezarje i odmah na početku ul. Ploča sa desne 
strane ograđen mezar hafiza Hasan efendje, poznat kao Sari ili Žuti 
hafiz. 


Ispred mihraba Careve-Atik džamije ukopan je osnivač 
Srajeva, Isa beg Asaković, a malo dalje uz ulicu Bistrik pod munarom 

Sinan Kečedži ili poznatije kao Bakarevića džamije, leži Sulejman 
Topuz-dede. U neposrednoj blizini kod parka At-mejdan nalazi se 
džamija i mezar hadži hafiza Halid ef. Hadžimulića, a neposredno uz 
džamiju iskopine ostataka harema i mezarja Bakr-baba džamije u 
kojem je ukopan dobrotvor i učeni čovjek, vakif njene knjižnice 
Abdulah ef. Kantamir. Ako produžimo ulicom pored mezarja prema 
Drvenija mostu par stotina metara dalje, učinićemo zijaret Ramadan- 
babi u haremu džamije Čoban Hasana (Čobanija). Ako nastavimo 
ulicom Čobanija odnosno nastavimo ulicom Ejuba Ademovića doći 
ćemo do Hadži Turhan džamije i turbeta Džebar dede preko puta 
džamije, kako smo to ranije naveli. 

Kad se nakanimo obići Sejhove korije bilo bi lijepo produžiti 
još kilometar prema Palama i prije tunela Čeljigovići odvojiti se na 
stari put za Buloge, tj. Hodidjed. Dva kilometra dalje, čim se izađe na 
ravni dio puta sa desne strane se naiđe na znak “Donji bulozi”. Odmah 
iza znaka na dvadesetak metara ukažu se veliki nišani (око 2.5 metara 
visoki) sultan Mehmedovih šejhova iz vremena fetha. Priča se da su 
mještani (pravoslavni) iz obližnjeg sela nakon odlaska vojske sa 
Hodidjeda odlučili porušiti mezarje, ali čim su srušili par kaburova 
zavriskale su žene u selu. Bacili su alat i potrčali da vide šta se dešava, 
a kad su došli, našli su popadalu i mrtvu svu mušku djecu. Od tog 
doba oni čuvaju mezare od raznih vojski uspješno do danas. 

Pravoslavni vjemici održavaju i obilaze ove kaburove i pripale svijeće 
odajući time na svoj način počast ovim zatovima. 

Skretanje za Buloge 

Nišani na Hodidjedu 



Vraćajući se u Sarajevo prije samog ulaza u grad odvaja se put za 
naselje Obhodža.Nakon jedan kilometar od raskršća, iza mosta 
Tursko-Bosanskog prijateljstva nalazi se mezar i skromno turbe 
Mustafa-age poznatog kao Corbadži-dede šehida iz doba fetha. 
Nedaleko od turbeta je i istoimena džamija i hair česma. 

U povratku, sa mosta Tursko-Bosanskog prijateljstva treba okrenuti 
desno i poći prema Faletićima. Kad dođemo do ul. Skaljin sokak 
(treća sa lijeve strane), na samom njenom kraju dolazimo do kapije 
mezarja Ravne Bakije. Sa ulaza dijagonalno desno nekih pedesetak 
metara nalaze se kaburi Merdžan kadune i Sita Nefise poznate kao 
Vaiz bula. Mezari su jako skromno obilježeni sa po jednom 
uzglavnom mermemom pločom sa latiničnim natpisom, veličine 
pedesetak centimetara po dijagonali. 

Ко је ašik nakon ovog zijareta se može spustiti preko 
Sedrenika na Bjelave do Bjelavske, tj. Nebrdilo hadži Alijine džamije 
u kojoj se nalazi mezar njenog vakifa i Davud efendije, oba 
prepoznatljiva po nišanima sa glavicom. 

Kome dođe do ruke ova brošura, a nje u mogućnosti obaviti 
ove zijarete neka se dovom i Fatihom sjeti ovih zatova , a za tu 
duhovnu “hediju” sigumo neće ostati uskraćeni. 


sabrao Ahmet Alibašić 
tehničko uređenje Mehmedalija Dućić 
dostupno na internetu pod istim naslovom 

